แนวโน้ม SET เช้าไซด์เวย์ หลังไร้ปัจจัยหนุน-ลุ้นแรงซื้อเก็งงบ Q4
แนวโน้ม SET ไซด์เวย์ในกรอบ ตามตลาดหุ้นอื่นในภูมิภาคเอเชีย จากยังไม่มีปัจจัยใหม่หนุนเข้ามาสนับสนุนตลาดฯ โดยวันนี้นักลงทุนน่าจะเน้นลงทุนในหุ้นรายตัวจากผลประกอบการไตรมาส 4/65 ที่น่าจะออกมาดีเป็นหลัก ให้แนวรับไว้ที่ 1,610 จุด และแนวต้าน 1,625 จุด
แนวโน้ม SET ไซด์เวย์ในกรอบ ตามตลาดหุ้นอื่นในภูมิภาคเอเชีย จากยังไม่มีปัจจัยใหม่หนุนเข้ามาสนับสนุนตลาดฯ โดยวันนี้นักลงทุนน่าจะเน้นลงทุนในหุ้นรายตัวจากผลประกอบการไตรมาส 4/65 ที่น่าจะออกมาดีเป็นหลัก ให้แนวรับไว้ที่ 1,610 จุด และแนวต้าน 1,625 จุด
18 พ.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้คาดแกว่งไซด์เวย์ในกรอบ เป็นไปตามทิศทางตลาดหุ้นอื่นในภูมิภาคเอเชีย หลัง นายเจมส์ บูลลาร์ด ประธานธนาคารกลางสหรัฐ (เฟด) สาขาเซนต์หลุยส์ ออกมาส่งสัญญาณว่าการปรับขึ้นอัตราดอกเบี้ยขึ้นสู่กรอบ 3.75-4.00% ในปีนี้ ยังคงต่ำกว่าระดับที่เฟดมองว่าเป็นการคุมเข้มมากพอที่จะฉุดเงินเฟ้อให้กลับสู่เป้าหมายที่ระดับ 2% ซึ่งกรอบอัตราดอกเบี้ยที่คุมเข้มได้อย่างมีประสิทธิภาพก็คือ 5-7% ทำให้อัตราผลตอบแทนพันธบัตรรัฐบาลสหรัฐ (บอนด์ยีลด์) และค่าเงินดอลลาร์สหรัฐ ปรับตัวขึ้น
ขณะเดียวกันก็ยังไม่มีปัจจัยใหม่ๆ เข้ามาสนับสนุนตลาดฯ โดยวันนี้นักลงทุนน่าจะเน้นลงทุนในหุ้นรายตัวจากผลประกอบการไตรมาส 4/65 ที่น่าจะออกมาดีเป็นหลัก ให้แนวรับไว้ที่ 1,610 จุด และแนวต้าน 1,625 จุด